**FUNCIONS DEL CONSELL ESCOLAR DE CENTRES PÚBLICS**

El consell escolar del centre és l'òrgan col·legiat de participació de la comunitat escolar en el govern del centre. Corresponen al consell escolar les **funcions** establertes a la [Llei 12/2009](http://www.gencat.cat/diari/5422/09190005.htm), de 10 de juliol, d'educació:

Funcions del consell escolar dels centres públics: ([font d'informació web Departament d'Ensenyament](http://www20.gencat.cat/portal/site/ensenyament/menuitem.a735c8413184c341c65d3082b0c0e1a0/?vgnextoid=fd48f9cd4d7e9310VgnVCM1000008d0c1e0aRCRD&vgnextchannel=fd48f9cd4d7e9310VgnVCM1000008d0c1e0aRCRD&vgnextfmt=default))

* Participar en l'aprovació del projecte educatiu i les seves modificacions. El consell escolar ha de ser consultat pel director de manera preceptiva per valorar la proposta del projecte educatiu i manifestar el seu suport amb una majoria de les tres cinquenes parts dels membres.
* Participar en l'aprovació de la programació general anual, de les normes de funcionament i de la gestió econòmica del centre. El consell escolar ha de ser consultat de manera preceptiva per valorar cada una de les propostes i manifestar el seu suport per majoria simple dels membres.
* Avaluar l'aplicació del projecte educatiu i de les seves modificacions així com de la resta de documents de gestió del centre.
* Aprovar les propostes d'acords de coresponsabilitat, convenis i altres acords de col·laboració del centre amb entitats i institucions.
* Intervenir en el procediment d'admissió d'alumnes.
* Participar en el procediment de selecció i en la proposta de cessament del director o directora.
* Intervenir en la resolució dels conflictes i, si escau, revisar les sancions als alumnes.
* Aprovar les directrius per a la programació d'activitats escolars complementàries i d'activitats extraescolars, i avaluar-ne el desenvolupament.
* Participar en les anàlisis i les avaluacions del funcionament general del centre i conèixer l'evolució del rendiment escolar.
* Aprovar els criteris de col·laboració amb altres centres i amb l'entorn.
* Qualsevol altre que li sigui atribuïda per les normes legals o reglamentàries.